ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ

«Գնումների աջակցման կենտրոն» ՊՈԱԿ-ում 13.04.2016թ. ստացվել է բողոք:

Բողոք բերող անձ` «Սիլ Ինշուրանս» ԱՓԲԸ

Պատվիրատու` Երևանի քաղաքապետարան

**Գնման ընթացակարգի ծածկագիրը և առարկան`** «ԵՔ-ԲԸՀԾՁԲ-16/3» ծածկագրով ընթացակարգ, «առողջության ապահովագրություն» փաթեթի ձեռքբերում:

**Բողոքի առարկան և պահանջը`**

1. Դադարեցնել «ԵՔ-ԲԸՀԾՁԲ-16/3» ծածկագրով ընթացակարգի գնահատող հանձնաժողովի 07.04.2016թ. N 2 արձանագրության՝ Ընկերության գնային առաջարկը հետագա գնման համար անընդունելի համարելու մասին որոշումը:

2. Կիրառել ժամանակավոր միջոցներ և արգելել «ԵՔ-ԲԸՀԾՁԲ-16/3» ծածկագրով ընթացակարգի գնահատող հանձնաժողովի կողմից հետագա որոշումների, մասնավորապես՝ պայմանագիր կնքելու մասին որոշման կայացումն ու պայմանագրի կնքումը:

 Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**